b'\n_START_ARTICLE_\nAlbin L\xc3\xb6nnberg\n_START_PARAGRAPH_\nAlbin (Abbe) Anian Alfons L\xc3\xb6nnberg (15. elokuuta 1904 \xe2\x80\x93 20. kes\xc3\xa4kuuta 1955) oli suomalainen jalkapalloilija ja j\xc3\xa4\xc3\xa4palloilija._NEWLINE_L\xc3\xb6nnberg pelasi HIFK:ssa ja Suomen maajoukkueessa 1920- ja 1930-luvulla. H\xc3\xa4n voitti Suomen mestaruuden 1933 sek\xc3\xa4 SM-hopeaa 1928 ja 1929. Maajoukkueessa L\xc3\xb6nnberg pelasi 21 maaottelua, joissa h\xc3\xa4n teki seitsem\xc3\xa4n maalia._NEWLINE_J\xc3\xa4\xc3\xa4palloa L\xc3\xb6nnberg pelasi HIFK:ssa 50 SM-sarjaottelua kausina 1923\xe2\x80\x931936 saavuttaen 2 SM-kultaa ja 3 SM-hopeaa. Maaotteluedustuksia h\xc3\xa4nelle tuli 6 A- ja 2 B-maaottelua.  _NEWLINE_J\xc3\xa4\xc3\xa4kiekkoa L\xc3\xb6nnberg pelasi SM-sarjassa maalivahtina kaudella 1933\xe2\x80\x931934 Helsingin Palloseurassa ja saavutti SM-hopeaa. H\xc3\xa4n pelasi my\xc3\xb6s yhden A-maaottelun.'